

|  |  |
| --- | --- |
| Kliimaministeerium  | 06.09.2024 nr 14-5.1/930 |
| **Eesti-Läti neljanda elektriühenduse riigi eriplaneeringu lähteseisukohtade ja mõjude hindamise programmi avaliku väljapaneku ja arutelude teade** |

Regionaal- ja Põllumajandusministeerium teavitab Teid tulenevalt planeerimisseaduse § 32 lõikest 4 ja § 31 lõigetest 1-3 Eesti-Läti neljanda elektriühenduse riigi eriplaneeringu lähteseisukohtade ning mõjude hindamise programmi avaliku väljapaneku ja arutelude toimumisest.

Eesti-Läti neljanda elektriühenduse riigi eriplaneeringu koostamine ja selle keskkonnamõjude strateegiline hindamine on algatatud Vabariigi Valitsuse 15.02.2024 korraldusega nr 39. Riigi eriplaneeringu eesmärk on planeerida Eesti-Läti neljanda elektriühendus Paide linnast läbi Lihula linna Saaremaa läänerannikuni. Loodav ühendus suurendab Eesti elektri varustuskindlust ja loob eeldused taastuvenergia ekspordiks ning koostööks naaberriikidega. Ühtlasi aitab see tagada Eesti energiasüsteemi sõltumatuse Venemaast, mis tugevdab riigi energiajulgeolekut. Ühendus võimaldab ka suurema hulga taastuvenergia vastuvõtmist võrku kliimaneutraalsuse eesmärkide saavutamiseks.

Planeeringuala suurus on ligi 6314 km². Planeeringuala hõlmab maismaal Järva, Saare, Lääne, Pärnu ja Rapla maakonna järgmisi kohaliku omavalitsuse üksusi: Türi vald, Paide linn, Saaremaa vald, Muhu vald, Lääne-Nigula vald, Lääneranna vald, Põhja-Pärnumaa vald, Märjamaa vald, Kehtna vald ja Rapla vald. Merealal hõlmab planeeringuala Väikese väina ja osa Suurest väinast.

Asukoha eelvaliku lähteseisukohad ja mõjude hindamise programm määratleb planeeringu eesmärgi ning annab ülevaate üldistest põhimõtetest, millest planeerimisprotsessis lähtuda. Selles kirjeldatakse peamised lahendatavad ülesanded, kaardistatakse esmased vajalikud uuringud ning määratletakse eeldatavad mõjud, mis elektriühenduste rajamisega kaasneda võivad. Kavandataval tegevusel riigipiiri ülene keskkonnamõju puudub.

Lähteseisukohtade ja keskkonnamõju hindamise programmiga saab tutvuda avaliku väljapaneku käigus perioodil 23.09-23.10.2024 riigi planeeringute koduleheküljel <https://riigiplaneering.ee> (materjalid lisatakse hiljemalt 23.09.2023) või paberkandjal Saaremaa, Muhu, Lääneranna, Põhja-Pärnumaa (Vändra ja Pärnu-Jaagupi alevis), Märjamaa, Lääne-Nigula, Kehtna, Rapla ja Türi vallavalitsuses, Paide raekojas ning Ministeeriumite ühishoones nende lahtiolekuaegadel.

Avaliku väljapaneku vältel saab lähteseisukohtade ja mõjude hindamise programmi kohta esitada kirjalikke arvamusi kuni 23.10.2024 aadressil info@agri.ee või Regionaal- ja Põllumajandusministeerium, Suur-Ameerika 1, Tallinn 10122.

**Avalikud arutelud**

Avalikel aruteludel tutvustatakse avalikustatud materjale, esitatud ettepanekuid ja Regionaal- ja Põllumajandusministeeriumi seisukohti esiautud ettepanekute kohta. Toimub arutelu ja küsimustele vastamine. Avalikud arutelud toimuvad:

• Kuressaare kultuurikeskuses (Tallinna 6, Kuressaare) E 28. oktoobril kell 17.30
• Hellamaa külakeskuses (94741, Hellamaa) T 29. oktoobril kell 17.30
• Lihula kultuurimajas (Tallinna mnt 1A, Lihula) K 30. oktoobril kell 17.30
• Pärnu-Jaagupi rahvamajas (Pärnu mnt 26, Pärnu-Jaagupi) N 31. oktoobril kell 17.30
• Türi kultuurikeskuses (Hariduse 1, Türi) R 1. novembril kell 17.30
• Järvakandi kultuurihallis (1. Mai 1, Järvakandi) E 4. novembril kell 17.30
• Paide Muusika- ja Teatrimajas (Pärnu 18, Paide) T 5. novembril kell 17.30
• Rapla kultuurikeskuses (Tallinna mnt 17a, Rapla) K 6. novembril kell 17.30
• Märjamaa rahvamajas (Sauna 2, Märjamaa) N 7. novembril kell 17.30
• Goldenbecki majas (Kullamaa küla, Lääne-Nigula) R 8. novembril kell 17.30
• Veebikeskkonnas MS Teams 11. novembril kell 17.30 ([avalik arutelu veebis](https://teams.microsoft.com/l/meetup-join/19%3Ameeting_MGRhOTNiN2UtZTI2Ny00NDUzLTkzMTQtMTVjOTkyZjM2NWZm%40thread.v2/0?context=%7b%22Tid%22%3a%22a400bfa5-7b5e-4143-9f5b-58c7e9b32ac8%22%2c%22Oid%22%3a%227ad4d666-62b9-427a-bb82-db66d2b97e77%22%7d)).

Lugupidamisega

*(allkirjastatud digitaalselt)*

Heddy Klasen
ruumilise planeerimise osakonna juhataja
Regionaal- ja Põllumajandusministeerium

Adressaadid:

Kaitseministeerium

Siseministeerium

Kultuuriministeerium

Välisministeerium

Rahandusministeerium

Sotsiaalministeerium

Majandus- ja Kommunikatsiooniministeerium

Riigikogu Kantselei

Keskkonnaamet

Maa-amet

Politsei- ja Piirivalveamet

Päästeamet

Muinsuskaitseamet

Põllumajandus- ja Toiduamet

Transpordiamet

Tarbijakaitse ja Tehnilise Järelevalve Amet

Eesti Geoloogiateenistus

Terviseamet

Eesti Linnade ja Valdade Liit

Eesti Keskkonnaühenduste Koda

Elering AS

Riigimetsa Majandamise Keskus

Eesti Erametsaliit MTÜ

OÜ Utilitas Wind

Enefit Green AS

Sihtasutus Saare Arenduskeskus

Sihtasutus Läänemaa

MTÜ Pärnumaa Omavalitsuste Liit

Raplamaa Omavalitsuste Liit

Saaremaa Ettevõtjate Liit

Saare Rannarahva Selts

Saare Wind Energy OÜ

Sihtasutus Järvamaa

Elektrilevi OÜ

Eesti Sadamate Liit

MTÜ Saarte Energiaagentuur

Eesti Kaubandus-Tööstuskoda

Sihtasutus Pärnumaa Arenduskeskus

Sihtasutus Raplamaa Arendus- ja Ettevõtluskeskus

Sihtasutus Järvamaa

Saaremaa Vallavalitsus

Muhu Vallavalitsus

Lääne-Nigula Vallavalitsus

Põhja-Pärnumaa Vallavalitsus

Märjamaa Vallavalitsus

Rapla Vallavalitsus

Paide Linnavalitsus

Kehtna Vallavalitsus

Türi Vallavalitsus

Lääneranna Vallavalitsus

Marju Kaivapalu

58510632 marju.kaivapalu@agri.ee